
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΓΑΖΗ - ΤΡΙΑΝΤΑΦΥΛΛΟΠΟΥ- 
ΛΟΥ» και την κύρωση του οργανισμού αυτού — 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός του οδικού τμήματος περιφερειακή 

οδός Κιλκίς ως επέκταση της επαρχιακής οδού 10 . 2 

Χαρακτηρισμός του οδικού τμήματος: Κόμβος Μαυρο- 
νερίου - Κόμβος Σταυροχωρίου στην Ε.0.15 (Δευ- 
τερεύον Εθνικό Οδικό Δίκτυο) 

Χορήγηση άδειας ίδρυσης και λειτουργίας Μουσικής 

Σχολής στο Γεώργιο Τομπάζη .. · · 4 

Έγκριση μεταβίβασης άδειας ίδρυσης και λειτουργίας 

του «Ωδείου Τέχνης και Τεχνολογίας» . 5 

Ανάκληση της άδειας λειτουργίας της εταιρείας «ΚΑ- 
ΤΣΟΥΛΗΣ Α.Χ.Ε.» . 6 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΓΑΖΗ - ΤΡΙΑΝΤΑΦΥΛΛΟΠΟΥ- 
ΛΟΥ» και την κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Την από 10.7.1990 μυστική διαθήκη της Μαρίας συζ. 
Νικολάου Γαζή, που συντάχθηκε ενώπιον του συμβολαιο¬ 
γράφου Πειραιά Παναγιώτη Γκέγκιου καιδημοσιεύθηκε με 
το αριθμ. 661/1990 πρακτικό του Μον. Πρωτοδικείου 
Πειραιά, με την οπο'ια συστήθηκε κοινωφελές ίδρυμα Μ ε 
την επωνυμία «ΙΔΡΥΜΑ ΓΑΖΗ - ΤΡΙΑΝΤΑΦΥΛΛΟΠΟΥ- 
ΛΟΥ» και με έδρα το Καρπενήσι Ευρυτανίας: 

2 Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 19.5.1997 γνωμοδότηση του Συμβουλίου 

Εθνικών Κληροδοτημάτων. , 

4. Την αριθμ. 1107147/1239/0006Α/4.10.1996 κοινή 


απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες του Υπουρ- 
γού Οικονομικών στους Υφυπουργούς Οικονομικών (Φ 
922/Β/7.10.1996). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 


Άρθρο μόνο 

1 Ενκρίνουμε τη σύσταση του κοινωφελούς ιδρύματος 
ιε την επωνυμία «ΙΔΡΥΜΑ ΓΑΖΗ - ΤΡΙΑΝΤΑΦΥΛΛΟΠΟΥ- 
\ΟΥ», η οποία έγινε από τη Μαρία Γαζή με την από 
10.7.1990 μυστική διαθήκη της, η οποία συντάχθηκε ενώ¬ 
πιον του συμβολαιογράφου Παναγιώτη Γκέγκιου και δημο- 
οιεύθηκε μετοαριθμ. 661 /1990, πρακτικό του Μον. Πρω¬ 
τοδικείου Πειραιά. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου υπάγεται στην εποπτεία και τον έλεγχο των Υπουρ¬ 
γών Οικονομικών και Εθνικής Παιδείας και θρησκευμάτων 
και διέπετα» από τις διατάξεις της παραπάνω συστατικής 
του πράξης, του παρακάτω οργανισμού, του Α.Ν. 2039/49 
και των διαταγμάτων που εκδόθηκαν ή θα εκδοθούν, σε 
εκτέλεση του νόμου τούτου. 

2 Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δέκα τρία 

_ Μ ,/«Λί7οται ΤΤΠΓΐηΚ’/'ΐΤΓ.Υ 


4 0\ 




ΟΡΓΑΝΙΣΜΟΣ 

διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΓΑΖΗ - ΤΡΙΑΝΤΑΦΥΛΛΟΠΟΥ- 




Άρθρο 1 

Μορφή - Επωνυμία - Έδρα - Σφραγίδα 

1 Το κοινωφελές και πολιτιστικό ίδρυμα με την επωνυ¬ 
μία «ΙΔΡΥΜΑ ΓΑΖΗ - ΤΡΙΑΝΤΑΦΥΛΛΟΠΟΥΛΟΥ» που συ¬ 
στήθηκε με την από 10 Ιουλίου 1990 μυστική διαθήκη της 
Μαρίας Νικολάου ΓΑΖΗ, η οποία δημοσιεύθηκε ύστερα 
από αίτηση του συμβολαιογράφου Πειραιώς Παναγιώτη 
Γκέγκιου με το αριθμ. 661 /1990 πρακτικό του Μον,Πρω- 
τοδικείου Πειραιώς και καταχωρήθηκε στα βιβλία διαθη¬ 
κών του Πρωτοδικείου Αθηνών τόμος 1451 και αριθμ. 50, 
αποτελεί νομικό πρόσωπο ιδιωτικού δικαίου και διέπεται 

από τις διατάξεις του παρόντος οργανισμιού, του Α.Ν. 
2039/39, όπως κάθε φορά ισχύει ο νόμος αυτός και των 
σχετικών διαταγμάτων. 

2. Έδρα του ιδρύματος είναι η πόλη του Καρπενησιού 
Ευρυτανίας. 

3. Η σφραγίδα του ιδρύματος είναι σχήματος ελλειπτι¬ 
κού (οβάλ) και αναγράφει περιμετρικά μέσα σε πλαίσιο, 
την επωνυμία του ιδρύματος και στο μέσον αυτής την 
έδρα και το έτος της σύστασής του. 

Άρθρο 2 
Σκοπός 

Σκοπός του ιδρύματος είναι η μέριμνα, φροντίδα και 
προσπάθεια για τη σωματική, ψυχική και πνευματική υγεία 
και προκοπή των νέων του Καρπενηοίου και της Ευρυτα¬ 
νίας. Στο σκοπό αυτό ενδεικτικά υπάγονται: 

1. Η οργάνωση και συντήρηση βιβλιοθηκών, η οργάνωση 
μαθημάτων και μορφωτικών σεμιναρίων ή άλλων εκδηλώ¬ 
σεων, η εξασφάλιση χώρων μελέτης ή και διανομής σε νέ¬ 
ους, μαθητές, σπουδαστές ή φοιτητές που δεν διαθέτουν 
ή οικονομικά μέσα για εξασφάλιση διαμονής στον τόπο εκ¬ 
παίδευσής τους, η ενίσχυση της επαγγελματικής εγκατά¬ 
στασής τους στην Ευρυτανία, μετά την περάτωση των 
(εντός ή ιδίως εκτός Ευρυτανίας) σπουδών τους. 

2. Η δωρεάν παροχή εποπτικών μέσων και βιβλίων εκ¬ 
παιδευτικών, εγκυκλοπαιδικών ή μορφωτικών σε σχολεία 
οποιοσδήποτε εκπαιδευτικής βαθμίδας του Καρπενησιού 
ή άλλων δήμων ή Κοινοτήτων της Ευρυτανίας. 

3. Η βράβευση διακρινομένων νέων της Ευρυτανίας 
στον τομέα των σπουδών τους και σε όλες τις βαθμίδες 
της εκπαίδευσης. 

4. Η οργάνωση, προκήρυξη και παροχή υποτροφιών σε 
διακρινομένους Ευρυτάνες μαθητές, σπουδαστές, φοιτη¬ 
τές ή μεταπτυχιακούς φοιτητές του εσωτερικού ή του 
εξωτερικού οι οποίοι δεν διαθέτουν επαρκή οικονομικά 
μέσα για την αντιμετώπιση των δαπανών εκπαίδευσής 
τους. 

5. Η προκήρυξη διαγωνισμών και ανάθεση εργασιών ή 
μελετών που αφορούν την προαγωγή της πνευματικής, 
πολιτιστικής και οικονομικής ανάπτυξης της Ευρυτα¬ 
νίας. 

6. Η παροχή οικονομικών ενισχύσεων, επιχορηγήσεων 
και επαινετικών διπλωμάτων ή βραβείων για επιτυχή εκπό¬ 
νηση ή ολοκλήρωση τέτοιων εργασιών. 

7. Η ενίσχυση πρωτοβουλιών εκδηλώσεων ή δραστηριο¬ 
τήτων οποιουδήποτε «δημοσίου ή ιδιωτικού φορέα οι 
οποίες συμβάλλουν στη σωματική και πνευματική υγεία 
των νέων της Ευρυτανίας, ή στην εκπαιδευτική και επαγ¬ 
γελματική τους πρόοδο. 

8. Η οργάνωση μορφωτικών και ψυχαγωγικών εκδηλώ¬ 
σεων εφόσον αποβλέπουν ή κατανείτουν στους παρα¬ 
πάνω σκοπούς. 

9. Η χρηματοδότηση εκδόσεων και κάθε έργου ή δρα¬ 
στηριότητας, που αναφέρονται στη ζωή και το έργο των 
Ιδρυτών, ή με τα οποία προάγεται η πολιτιστική και πνευ¬ 
ματική ζωή της Ευρυτανίας. 

10. Η ανάπτυξη κάθε ίιλλης κοινωφελούς ή φιλανθρω¬ 
πικής δράσης στην Ευρυτανία, με προτεραιότητα πάντα 
στους νέους. 


Άρθρο 3 

Περιουσία - Πόροι 

Περιουσία του ιδρύματος αποτελούν: 

1. Τα περιουσιακά στοιχεία που κατέλιπε σε αυτό η 
Ιδρύτρια Μαρία συζ. Νικ. ΓΑΖΗ, ήτοι: α) 1/2 δ/τος επιφ. 
136 τ.μ. στην οδό Σόλωνος 19, Αθήνα, β) παλιά μονοκα¬ 
τοικία επιφάνειας 78 περίπου τ.μ. στην περιοχή Ασύρμα¬ 
τος Βάρης, γ) ποσοστό ιδιοκτησίας επί οικοπέδου στην 
κωμόπολη Υπάτη Φθιώτιδος, δ) Το υπ’ αριθμ. 579 αγροτε¬ 
μάχιο περιοχής Ασύρματος Βάρης, ε) Μετρητά 
10.000.000 κατατεθειμένα στην ΕΤΕ, στ) Διάφορες με¬ 
τοχές ΕΤΕ, ΕΤΕΒΑ και της εταιρείας ΔΙΟΝΥΣΟΣ. 

2. Τα κινητά περιουσιακά στοιχεία που περιήλθαν σε 
αυτό από την κληρονομιά Νικολάου ΓΑΖΗ, και περιγράφο- 
νται στις υπ’ αριθμούς 18187/96, 18288/96 και 
18294/96 πράξεις απογραφής της συμβολαιογράφου 
Αθηνών Μαρίας Καλοειδά - Βραχνού. 

3. Τα ακίνητα περιουσιακά στοιχεία που περιήλθαν σε 
αυτό από την κληρονομιά Νικολάου ΓΑΖΗ ήτοι: α) Το υπό¬ 
λοιπο 1/2 δ/τος επιφ. 136 τ.μ. στην οδό Σόλωνος 19, 
Αθήνα, β) Μονοκατοικία «στην περιοχή Ασύρματος Βάρης, 
γ) Τα υπ’ αριθμ. 535, 537,532,554, 555 αγροτεμάχια της 
ίδιας περιοχής, δ) Το 1/2 αδιαιρέτου οικοπέδου 575 τ.μ. 
στο Καρπενήσι, ε) Το 1 /2 εξ αδιαιρέτου αγροτεμαχίου (λι¬ 
βαδιού) στη θέση Κριθάρια Ευρυτανίας, στ) Αγροτεμάχιο 
344 στρεμμάτων στην περιοχή Ευηνοχωρίου Μεσολογ¬ 
γίου, ζ) Οικόπεδο 1034 τ.μ. στην περιοχή Πόρτο - Χέλι Ερ- 
μιονίδας. 

4. Τα υπ’ αριθμ. κυκλοφορίας ΥΒΒ 6845 και ΖΗ 1186 
ΙΧΕ αυτοκίνητα. 

5. Μετοχές διαφόρων εταιρειών. 

6. Καταθέσεις σε διάφορες Τράπεζες του εσωτερικού 
και του εξωτερικού. 

7. Οποιοδήποτε άλλο στοιχείο ανήκε στους Νικόλαο και 
Μαρία ΓΑΖΗ, ή θα περι^λθει στο Ίδρυμα εκ δωρεάς κλη¬ 
ρονομιάς ή άλλης παροχής. 

Πόροι του ιδρύματος είναι: 

1. Τα εισοδήματα από την εκμετάλλευση των περιου¬ 
σιακών του στοιχείων. 

2. Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

3. Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

4. Οποιαδήποτε περιοδική, η εφάπαξ απόδοση οποίου- 
δήποτε περιουσιακού στοιχείου ή επένδυσης που περιέρ¬ 
χεται στο Ίδρυμα και β ρΐσκεται στην Ελλάδα ή το εξωτε¬ 
ρικό. 

Άρθρο 4 
Διοίκηση 

1. Το ίδρυμα διοικείται από εννεαμελές Διοικητικό Σι ιμ- 
βούλιο που αποτελείται από τους: 

α. Ιωάννη Καραχοντζίτη, δικηγόρο, κάτοικο Αθην(ί>ν, 
Ομήρου 54. 

β. Νικόλαο Σταυριανίδη, Πρωτόδικη Δ.Δ., κάτοικο Λγ. 
Παρασκευής, Λεωνίδου 3. 

γ. Αναστάσιο Κοντομέρκο, ιατρό, κάτοικο Αγ. Παρ α¬ 
σκευής, Πρ. Ηλία 26. 

δ. Αριστοτέλη θάνο, συνταξιούχο, Δ/ντή ΑΤΕ, κάτοικο 
Χολαργού, οδός Γιαννιτσών 8. 

ε. Γεώργιο Κατοούλη, οικονομολόγο ΑΤΕ, κάτοικο Καρ¬ 
πενησιού, οδός Καρπενησιώτη 7. 

οτ. Αθανάσιο Τσακνιά, πολ. μηχανικό, κάτοικο Καρπέ- 
νησιού 7. 

ζ. Νικόλαο Κέζο, οικονομολόγο ΑΤΕ, κάτοικο Αμαρου¬ 
σίου, οδός Δημ. Μόσχα 8. 

η. Σπύρο Κυρίτση, καθηγητή Γεωπονικού Πανεπιστη- 
μ'ιου Αθηνών,κάτοικο Νέας Πεντέλης, οδός Κιλικίας 16. 

θ. Ιωάννη Υφαντόπουλο, καθηγητή Πανεπισητμιου 
Αθηνών, κάτοικο Αθηνών, οδός Σαχτούρη 7. 

2 Διεύρυνση του αριθμού των μελών του Δ.Σ. δεν επι¬ 
τρέπεται παρά μόνο μετά από ομόφωνη απόφαση όλων 
των μελών του. 

3. Το Δ.Σ. μπορεί να καλεί στις συνεδριάσεις του τρίτα 
πρόσωπα προκειμένου να ακούσει την άποψή τους επί ει¬ 
δικών θεμάτων. 

4. Τα μέλη του Δ.Σ. κατά την ενάσκηση των καθηκόντων 
τους λειτουργούν με ελευθερία συνειδήσεως. Δεν επιτρέ¬ 
πεται στα μέλη του Δ.Σ. κάθε δραστηριότητα δυναμένη να 
προκαλέοει εκτροπή του Ιδρύματος από τον προορισμό 
του. Είναι αυτονόητο ότι δεν συνιστά εκτροπή η συνεργα¬ 
σία του Ιδρύματος με τις τοπικές αρχές και την εκκλησία. 

5. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα, και τον Ταμία. 

6. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με ομόφωνη απόφαση 
όλων των υπολοίπων μελών, λαμβανομένης υπόψη ενδε- 
χομένης προτάσεως του μέλους που αποχωρεί. 

7. Το Διοικητικό Συμβούλιο συνεδριάζει τακτικά μία 
φορά κάθε δίμηνο και εκτάκτως όταν το ζητήσει ο Πρόε¬ 
δρος ή τρία από τα μέλη του, με γραπτή αίτησή τους προς 
τον Πρόεδρο, ο οποίος οφείλει να καλέσει το Δ.Σ. εντός 
μηνός. Σε περίπτωση αρνήσεως, ή παρόδου της προθε¬ 
σμίας το Δ.Σ. καλείται με πρωτοβουλία των αιτούντων. 

8. Το Δ.Σ. βρίσκεται σε απαρτία όταν τα παρόντα μέλη 
είναι περισσότερα από τα απάντα. 

9. Οι αποφάσεις του Δ.Σ. λαμβάνονται κατά πλειοψηφία 
των παρόντων μελών και σε περίπτωση ισοψηφίας υπερι¬ 
σχύει, η γνώμη με την οποία συντάσσεται ο Πρόεδρος. 

10. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από έξι (6) συνε¬ 
χείς τακτικές συνεδριάσεις, στις οποίες προσκλήθηκε εγ- 
γράφως, θεωρείται ότι έχει παραιτηθεί και η κενή θέση 
αυτού συμπληρώνεται κατά τα οριζόμενα στην παρ. 3 του 
παρόντος άρθρου. 

11. Σε κάθε συνεδρίαση του Δ.Σ. τηρούνται πρακτικά, 
στα οποία καταχωρίζονται όλες οι αποφάσεις που λαμβά- 
νονται από αυτό, καθώς και η γνώμη των μελών που τυχόν 
διαφωνούν. Τα πρακτικά υπογράφονται από όλα τα μέλη 
που μετέχουν στη συνεδρίαση. 

12. Τα μέλη του Δ.Σ. κατά τις μετακινήσεις από την κα¬ 
τοικία τους προς και από τον τόπο συνεδριάσεως του Δ.Σ., 
ή για την εκτέλεση υπηρεσίας χάριν του Ιδρύματος, δι¬ 
καιούνται των οδοιπορικών ή άλλων εξόδων που δαπάνη¬ 
σαν. Με απόφασή του το Διοικητικό Συμβούλιο μπορεί να 
αποφασίσει έκτακτη αμοιβή ή αποζημίωση σε μέλος του 


για ιδιαίτερη απασχόλησή του με τις υποθέσεις του Ιδρύ¬ 
ματος, εφόσον έγινε έπειτα από ειδική εντολή τού Δ. Σ. και 
αποδεικνύεται ότι πραγματοποιήθηκε νόμιμα. 

Αρθρο 5 

Αρμοδιότητες Δ.Σ. 

1. Το Δ.Σ. αποτελεί την ανωτάτη αρχή του Ιδρύματος. 
Εκπροσωπεί το ίδρυμα στα Δικαστήρια, στις αρχές εσωτε¬ 
ρικού ή εξωτερικού, στις ελληνικές ή αλλοδαπές Τράπε¬ 
ζες, καθώς και στις σχέσεις του ιδρύματος με κάθε τρίτο. 
Στις σχέσεις αυτές το Δ.Σ. αντιπροσωπεύεται από τον 
πρόεδρο ή άλλο εξουσιοδοτημένο με απόφασή του μέλος. 

2. Το Δ.Σ. διοικεί και διαχειρίζεται την περιουσία του 
ιδρύματος και γενικά αποφασίζει για κάθε θέμα που 
αφορά στη διοίκηση και στη λειτουργία του, τη διάθεση 
των πόρων αυτού, καθώς και για κάθε ενέργεια που σχετί¬ 
ζεται με την εκπλήρωση του σκοπού του πάντοτε όμως 
σύμφωνα με τις διατάξεις της συστατικής πράξης, του πα¬ 
ρόντος οργανισμού και της ισχύουσας νομοθεσίας. 

3. Το Δ.Σ. ειδικότερα και ιδίως: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών) τον προϋπολογισμό και απολογισμό του ιδρύμα¬ 
τος, σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 Β.Δ. (ΦΕΚ 552 
Α'), μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στο εγκεκριμένο προϋπολογισμό του. 
Προσδιορίζει τα δικαιώματα τις υποχρεώσεις και τα ειδικό¬ 
τερα καθήκοντα του παραπάνω προσωπικού, καθώς και 
την αμοιβή του. 

γ) Αποφασίζει για κάθε θέμα που έχει σχέση με τη λει¬ 
τουργία των υπηρεσιών του ιδρύματος και καταρτίζει τον 
εσωτερικό κανονισμό λειτουργίας του Ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του Ιδρύματος. 

ε) Καθορίζει με απόφασή του τον προορισμό και τη 
χρήση των ακινήτων του Ιδρύματος. 

στ) Καθορίζει τις υποτροφίες, επιλέγει τους υποτρό¬ 
φους και προσδιορίζει τη διαδικασία επιλογής των υπο¬ 
τρόφων κατά τα οριζόμενα στο καταστατικό αυτό. 

ζ) Προκηρύσσει ή απονέμει βραβεία ή άλλες έκτακτες 
οικονομικές ενισχύσεις στα πλαίσια των σκοπών του Ιδρύ¬ 
ματος. 

η) Αποφασίζει και ζητά από τις αρμόδιες αρχές την κατά 
τον ΚΕΔΕ (Κώδικα Εισπράξεως Δημοσίων Εσόδων) εί¬ 
σπραξη των πάσης φύσεως απαιτήσεων του Ιδρύματος. 

4. Το Δ.Σ. συνεδριάζει νομίμως είτε στο Καρπενήσι που 
αποτελεί την καταστατική έδρα του Ιδρύματος, είτε στα 
Κεντρικά του γραφεία επί της οδού Σόλωνος 19 στην 
Αθήνα, που ορίζονται ομοίως ως τόπος συνεδριάσεων του 
Δ.Σ. 

Άρθρο 6 

Ο Πρόεδρος του Δ.Σ. του Ιδρύματος ή ο αναπληρωτής 
αντιπρόεδρος: 

1) Εκπροσωπεί, επιφυλασσομένων των λοιπών διατά¬ 
ξεων του παρόντος, το Δ.Σ. στα Δικαστήρια, στις Αρχές 

εσωτερικού ή εξωτερικού, στις τράπεζες ελληνικές ή αλ¬ 
λοδαπές οπουδήποτε στον κόσμο, καθώς και στις σχέσεις 
του με κάθε τρίτο, αυτοπροσώπως ή με πρόσωπο που ορί¬ 
ζεται απ' αυτόν και εγκρινεται με απόφαση του Δ.Σ. 

2) Συγκαλεί το Δ.Σ. σε τακτικές και έκτακτες συνεδριά¬ 
σεις, κηρύσσει την έναρξη και λήξη αυτών και διευθύνει τις 
συζητήσεις. Οι προσκλήσεις για συνεδρίαση περιλαμβά¬ 
νουν την ημερήσια διάταξη και στέλνονται στα μέλη του 
Δ.Σ. δέκα (10) τουλάχιστον μέρες πριν από τη συνε¬ 
δρίαση. 

3) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει για αυτό η πλειοψηφία των πα¬ 
ρόντων μελών του Δ.Σ. 

4) Αλληλογραφεί με τις Αρχές και υπογράφει μαζί με το 
γραμματέα όλα τα έγγραφα του Ιδρύματος προς τρίτους. 

5) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό, και 
δεν υπερβαίνει το ποσό των 4.000.000 δραχμών. Σε κάθε 
άλλη περίπτωση το σχετικό ένταλμα συνυπογράφεται από 
το γραμματέα. 

6) Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Δ.Σ. και ενεργεί σύμ¬ 
φωνα με τις ειδικές εξουσιοδοτήσεις και εντολές αυτού. 

7) Πραγματοποιεί οποιαδήποτε πράξη κινήσεως τραπε¬ 
ζικών λογαριασμών, κατάθεση ή ανάληψη οποιουδήποτε 
ποσού μέχρι ύψους 4.000.000 δραχμών για τις ανάγκες 
λειτουργίας του Ιδρύματος, υπογράφων κάθε σχετικό πα¬ 
ραστατικό έγγραφο. Σε περίπτωση μεγαλύτερης δαπάνης 
απαιτείται η απόφαση του Δ.Σ. 

Τον Πρόεδρο, όταν απουσιάζει ή κωλύεται, αναπληρώ¬ 
νει ο Αντιπρόεδρος και σε περίπτωση απουσίας ή κωλύμα¬ 
τος τούτου, άλλο μέλος του Δ.Σ. που ορίζται με απόφαση 
αυτού. 

Άρθρο 7 

Αρμοδιότητες Γραμματέα 

Ο γραμματέας του Ιδρύματος: 

1. Συνυπογράφει με τον πρόεδρο τα έγγραφα του ιδρύ¬ 
ματος προς τρίτους και τα εντάλματα που προβλέπονται 
στο άρθρο 7 παρ. 5. 

2. Φροντίζει για τη σύνταξη των πρακτικών του Δ.Σ. του 
ιδρύματος. 

3. Διεκπεραιώνει την αλληλογραφία. 

4. Φυλάσσει τα έγγραφα, τα βιβλία (εκτός από τα διαχει¬ 
ριστικά, τα οποία φυλάσσει και τηρεί ο ταμίας) και τη 
σφραγίδα του ιδρύματος, ευθυνόμενος για την κατα¬ 
στροφή ή την απώλεια τούτων. 

5. Ο γραμματέας μπορεί, εφόσον κρίνεται απαραίτητο 
από το Δ.Σ., (λόγω ειδικών συνθηκών) να βοηθείται από 
υπάλληλο του ιδρύματος, την ευθύνη όμως για τις ενέρ¬ 
γειες και πράξεις αυτού φέρει πάντοτε ο ίδιος. 

6. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Δ.Σ. που ορίζεται με απόφαση αυ¬ 
τού. 


Άρθρο 8 

Αρμοδιότητες Ταμία 

Ο Ταμίας του ιδρύματος ή ο αναπληρωτής του ταμία: 

1) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί- 
ξεις. 

2) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα ποσό, που είναι αναγκαίο για την πληρωμή έκτακτων 
και επειγουσών δαπανών του ιδρύματος, το ύψος του 
οποίου καθορίζεται με απόφαση του Δ.Σ. στην αρχή κάθε 
έτους. 

3) Εκτελεί κάθε πληρωμή, ύστερα από έκδοση εντάλ¬ 
ματος σύμφωνα με τα οριζόμενα στο άρθρο 7 παρ. 5. 

4) Τηρεί και φυλάσσει τα διαχειριστικά βιβλία και στοι¬ 
χεία του ιδρύματος. 

5) Φροντίζει για την έγκαιρη κατάρτιση και υποβολή στο 
Δ.Σ. των σχεδίων προϋπολογισμού, απολογισμού και ισο¬ 
λογισμού του ιδρύματος. 

6) Πραγματοποιεί οποιαδήποτε πράξη κινήσεως τραπε¬ 
ζικών λογαριασμών, κατάθεση ή ανάληψη οποιουδήποτε 
ποσού μέχρι ύψους 2.000.000 δρχ. για τις ανάγκες του 
ιδρύματος. 

7) Τον Ταμία όταν απουσιάζει ή κωλύεται, αναπληρώνει 
άλλο μέλος του Δ.Σ. που ορίζεται από αυτό. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ* εξαίρεση, η 
πρώτη διαχειριστική περίοδος αρχίζει από την ημέρα δη- 
μοσιεύσεως στην Εφημερίδα της Κυβερνήσεως του σχετι¬ 
κού Προεδρικού Διατάγματος για την έγκριση συστάσεως 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Δ.Σ. που λαμβάνεται στην πρώτη συνε¬ 
δρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δια¬ 
τάγματος (ΦΕΚ 552Α). 

Άρθρο 10 

1. Η χορήγηση υποτροφιών γίνεται κατόπιν σχετικής 
αποφάσεως του Διοικητικού Συμβουλίου του Ιδρύματος. 
Με αυτήν καθορίζεται το είδος, ο αριθμός, το ύψος των 
υποτροφιών, τα προσόντα των υποψηφίων και η διαδικα¬ 
σία επιλογής τους. 

2. Η προκήρυξη για την εφαρμογήν της παραπάνω απο¬ 
φάσεως δημοσιεύεται υποχρεωτικά σε δύο εφημερίδες, 
εκ των οποίων η μία να είναι τοπική της Ευρυτανίας. 

3. Οι επιλεγόμενοι ως υπότροφοι πρέπει απαραιτήτως: 
α) Να κατάγονται ή να κατοικούν ήδη επί πέντε (5) τουλά¬ 
χιστον έτη στην Ευρυτανία, β) Να έχουν και να διατηρούν 
καθ' όλη τη διάρκεια της υποτροφίας επίδοση τουλάχι¬ 
στον λίαν καλώς, γ) Να μη διαθέτουν προσωπικά ή οικογε¬ 
νειακά εισοδήματα επαρκή για τις σπουδές τους και για τα 
σχετικά έξοδα. Απόκλιση από τα παραπάνω επιτρέπεται 

κατόπιν αιτιολογημένης αποφάσεως του Διοικητικού Συμ¬ 
βουλίου λαμβανομένης με ειδική πλειοψηφία των δύο τρϊ- 
των των μελών του. 

4. Η επιλογή των υποτρόφων μεταξύ περισσοτέρων 
υποψηφίων γίνεται πάντοτε από το Διοικητικό Συμβού¬ 
λιο. 

5. Οι παρεχόμενες υποτροφίες αφορούν κάθε βαθμίδα, 
συμπεριλαμβανομένης της επαγγελματικής και τεχνικής 
εκπαίδευσης, η δε διάρκειά τους ορίζεται στην απόφαση 
του Διοικητικού Συμβουλίου με την οποία προκηρύσσο¬ 
νται. Με απόφαση του Διοικητικού Συμβουλίου μπορεί να 
παρατείνεται (εν όλω ή εν μέρει) χορηγηθείσα υποτροφία, 
όχι πέραν του έτους εκάστοτε, κατόπιν σχετικής αιτήσεως 
του υποτρόφου συνοδευομένης από έκθεσή του υποτρό¬ 
φου ή των εχόντων την επιμέλειά του, όταν πρόκειται για 
ανήλικο περί της προόδου των σπουδών του και από σχε¬ 
τική βεβαίωση του σχολείου ή της Σχολής ή του Πανεπι¬ 
στημίου ή του καθηγητού που επιβλέπει την μεταπτυχιακή 
του εργασία. 

6. Περαιτέρω λεπτομέρειες περί των υποτροφιών ή άλ¬ 
λων θεμάτων λειτουργίας του Ιδρύματος (ιδίως οργάνω¬ 
σης εκπαιδευτικών προγραμμάτων, βιβλιοθηκών, προσω¬ 
πικού και λειτουργία εγκαταστάσεων) ρυθμίζονται από 
εσωτερικό κανονισμό η εκπόνηση ή τροποποίηση του 
οποίου υπάγεται στην αρμοδιότητα του Διοικητικού Συμ¬ 
βουλίου. 

Άρθρο 11 

Το ίδρυμα τηρεί υποχρεωτικά τα ακόλουθα βιβλία 
και στοιχεία 

Το ίδρυμα τηρεί υποχρεωτικά τα ακόλουθα βιβλία και 
στοιχεία. 

1. Βιβλίο πρωτοκόλλου αλληλογραφίας. 

2. Βιβλίο πρακτικών συνεδριάσεων του Δ.Σ. 

3. Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

4. Βιβλίο περιουσίας, στο οποίο καταχωρούνται: α) όλα 
τα ακίνητα που ανήκουν στο Ίδρυμα και σημειώνεται κάθε 
μεταβολή στην ακίνητη περιουσία του, β) κινητά πράγματα 
αξίας άνω των 2.000.000 δραχμών, γ) ομάδες αξιογράφων 
ή κάθε είδους καταθέσεις αμφότερα ύψους άνω των 
10.000.000 δραχμών. 

5. Βιβλίο - μητρώο υποτρόφων, στο οποίο καταχωρίζο¬ 
νται τα ονόματα υποτρόφων, η σχολή που φοιτούν ο χρό¬ 
νος και το ύψος της υποτροφίας καθενός και ότι άλλα 
στοιχεία είναι απαραίτητα ή προβλέπονται στην ισχύουσα 
νομοθεσία. 

6. Βιβλίο - μητρώο χορήγησης οικονομικών ενισχύσεων 
και βραβείων. 

7. Στελέχη αριθμημένων διπλοτύπων αποδείξεων ει- 
σπράξεως και ενταλμάτων πληρωμής, θεωρημένα από τον 
πρόεδρο. 

Εκτός από τα παραπάνω βιβλία και στοιχεία, το Δ.Σ. 
αποφασίζει την τήρηση και άλλων τα οποία κρίνει απαραί¬ 


τητα για την παρακολούθηση της διαχείρισης της περιου¬ 
σίας ή την εκτέλεση των σκοπών του ιδρύματος. 

Άρθρο 12 

Τροποποίηση του κανονισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Π.Δ. μόνο ύστερα από πρόταση του 
Δ.Σ., με την οποία συμφωνούν τουλάχιστον έξι (6) από τα 
εννέα μέλη του. 

Άρθρο 13 

Διάλυση του ιδρύματος - τύχη περιουσίας 

1. Το ίδρυμα διαλύεται όταν και όπως ο Νόμος ορίζει. 

2. Σε περίπτωση διάλυσης του ιδρύματος για οποιοδή- 
ποε νόμιμο λόγο, η περιουσία του περιέρχεται στο Δήμο 
Καρπενησιού προκειμένου να επιδιώξει τους αυτούς ως 
άνω σκοπούς. 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 17 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓ. ΔΡΥΣ ΓΕΡ. ΑΡΣΕΝΗΣ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΜΕΟ/ε/Ο/1056 (2) 

Χαρακτηρισμός του οδικού τμήματος περιφερειακή οδός 
Κιλκίς ως επέκταση της επαρχιακής οδού 10. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1558/85 -Κυβέρνηση και Κυβερνητικά Όρ¬ 
γανα». 

2. Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του 
Υπουργού ΠΕ.ΧΩ.Δ.Ε. με θέμα «Ανάθεση αρμοδιοτήτων 
Υπουργού ΠΕ.ΧΩ.Δ.Ε. στους Υφυπουργούς Περιβάλλο¬ 
ντος, Χωροταξίας και Δημ. Έργων Χρήστο Βερελή και Θε¬ 
όδωρο Κολιοπάνο». 

3. Το Π.Δ. 69/88 «Οργανισμός της Γενικής Γραμμα¬ 
τείας Δημοσίων Έργων» όπως τροποποιήθηκε και ισχύει. 

4. Το Ν. 3155/55 «Περί κατασκευής και συντηρήσεως 
οδών». 

5. Το Β.Δ. της 9/20 Αυγούστου 1955 «Περί καθορισμού 
των εθνικών οδών» κατά τας διατάξεις του Ν. 3155/55 και 
της απόφασης Γ. 29871 της 9/23 Ιουλίου 1963 «Περί 
αριθμήσεως εθνικών οδών». 

6. Το Ν. 1418/84 «Δημόσια Έργα και ρυθμίσεις συνα¬ 
φών θεμάτων» και ειδικότερα την παρ. 3 του άρθρου 25. 

7. Την απόφαση Δ16α/04/773/29.11.90 «Περί εξαίρε¬ 
σης Διοικητικών Πράξεων ή εγγράφων απ’ τον κανόνα των 
τριών υπογραφών, αφού είδαμε: 

Το έγγραφο με αρ. πρωτ. 3313/21.5.97 της 3ης ΠΥΔΕ 
Δ/νση Συγκ. Έργων, με το οποίο μας ζητείται να χαρακτη- 

ρισθε'ι η οδός που αναφέρεται οτο θέμα, και επειδή: 

α) Η περιφερειακή οδός Κιλκίς αποτελεί επέκταοπ της 
επαρχιακής οδού 10 (Κιλκίς - Πολύκαστρο). 

β) Σύμφωνα με την παρ. 3 του άρθρου 25 του Ν. 
1418/84 επιτρέπονται «σε περίπτωση αμφιβολίας σχε¬ 
τικά με τον χαρακτηρισμό τμημάτων ως εθνικών ή επαρ¬ 
χιακών λόγω παραλλαγών ή χρησιμοποίησής τους ως κλά¬ 
δων κυκλοφοριακών κόμβων ή για άλλους ανάλογους λό¬ 
γους ο καθορισμός να γίνεται με απόφαση του (τότε) 
Υπουργού Δημοσίων Έργων (και τώρα ΠΕ.ΧΩ.ΔΈ.), που 
δημοσιεύονται στην Εφημερίδα της Κυβερνήσεως, απο¬ 
φασίζουμε: 

Εγκρίνουμε να ενταχθεί η Περιφερειακή οδός Κιλκίς 
στην επαρχιακή οδό 10 (Κιλκίς - Πολύκαστρο) του Νομού 
Κιλκίς. 

Από τις διατάξεις της απόφασης αυτής δεν προκαλειται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


β) Σύμφωνα με την παρ. 3 του άρθρου 25 του Ν. 
1418/84 επιτρέπονται «σε περίπτωση αμφιβολίας σχε¬ 
τικά με τον χαρακτηρισμό τμημάτων ως εθνικών ή επαρ¬ 
χιακών λόγω παραλλαγών ή χρησιμοποίησής τους ως κλά¬ 
δων κυκλοφοριακών κόμβων ή για άλλους ανάλογους λό¬ 
γους ο καθορισμός να γίνεται με απόφαση του (τότε) 
Υπουργού Δημοσίων Έργων (και τώρα ΠΕ.ΧΩ.Δ.Ε.), που 
δημοσιεύονται στην Εφημερίδα της Κυβερνήσεως, απο¬ 
φασίζουμε: 

Εγκρίνουμε να ενταχθεί με την αντίστοιχη αρίθμηση στο 
Δευτερεύον Εθνικό δίκτυο, το τμήμα Κόμβος Μαυρονε- 
ρίου - Κόμβος Σταυροχωρίου (Εθνική οδός 15). 

Από τις διατάξεις της απόφασης αυτής δεν προκαλειται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 1997 

Ο ΥΠΟΥΡΓΟΣ 

Κ. ΛΑΛΙΩΤΗΣ 


Αθήνα, 18 Σεπτεμβρίου 1997 

Ο ΥΠΟΥΡΓΟΣ 

Κ. ΛΑΛΙΩΤΗΣ 
-♦- 

Αριθ. ΔΜΕΟ/ε/0/1055 ( 3 > 

Χαρακτηρισμός του οδικού τμήματος: Κόμβος Μαυρονε- 
ρίου - Κόμβος Σταυροχωρΐου στην Ε.Ο. 15 (Δευτε¬ 
ρεύον Εθνικό Οδικό Δίκτυο). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Την κοινή απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του 
Υπουργού ΠΕ.ΧΩ.Δ.Ε. με θέμα «Ανάθεση αρμοδιοτήτων 
Υπουργού ΠΕ.ΧΩ.Δ.Ε. στους Υφυπουργούς Περιβάλλο¬ 
ντος, Χωροταξίας και Δημ. Εργων Χρήστο Βερελή και Θε¬ 
όδωρο Κολιοπάνο». 

3. Το Π.Δ. 69/88 «Οργανισμός της Γενικής Γραμμα¬ 
τείας Δημοσίων Έργων» όπως τροποποιήθηκε και ισχύει. 

4. Το Ν. 3155/55 «Περί κατασκευής και συντηρήσεως 
οδών». 

5. Το Β.Δ. της 9/20 Αυγούστου 1955 «Περί καθορισμού 
των εθνικών οδών» κατά τας διατάξεις του Ν. 3155/55 και 
της απόφασης Γ. 29871 της 9/23 Ιουλίου 1963 «Περί 
αριθμήσεως εθνικών οδών». 

6. Το Ν. 1418/84 «Δημόσια Έργα και ρυθμίσεις συνα¬ 
φών θεμάτων» και ειδικότερα την παρ. 3 του άρθρου 25. 

7. Την απόφαση Δ16α/04/773/29.11.90 «Περί εξαίρε¬ 
σης Διοικητικών Πράξεων ή εγγράφων απ’ τον κανόνα των 
τριών υπογραφών, αφού είδαμε: 

Το έγγραφο με αρ. πρωτ. 3313/21.5.97 της 3ης ΠΥΔΕ 
Δ/νση Συγκ. Έργων, με το οποίο μας ζητείται ο χαρακτη¬ 
ρισμός του οδικού τμήματος Κόμβος Μαυρονερίου - Κόμ¬ 
βος Σταυροχωρίου, και επειδή: 

α) Το οδικό τμήμα Κ. Μαυρονερίου - Κ. Σταυροχωρίου 
αποτελεί προέκταση και παραλλαγή με βελτιωμένα χαρα¬ 
κτηριστικά της εθνικής οδού 15 (θεσ/νίκη - Δοϊράνη, Ρο- 
δόπολη). 


Αριθ. ΥΠΠΟ/ΚΑΤΕΧΝ/Δ/44582 (4) 

Χορήγηση άδειας ίδρυσης και λειτουργίας Μουσικής Σχο¬ 
λής στο Γεώργιο Τομπάζη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων ως και το από 11.11.57 Β.Δ. «Περί κυρώσεως 
του κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33992/31.8.87 
«Προϋποθέσεις λειτουργίας Τμήματος Κλασσικής Κιθά¬ 
ρας» (ΦΕΚ 500/τ.ΒΥ87). 

8. Την απόφαση αριθμ. ΥΠΠΟ/ΓΝΟΣ/49095/30.10.91 
απόφαση «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους Γεν. 
Γραμματείς, Γεν. Διευθυντές και Προϊσταμένους των 
Διευθύνσεων, Τμημάτων και Γραφείων της Κ.Υ. του 
ΥΠΠΟ» (ΦΕΚ 987/τ.Β’/28.11.91). 

9. Το από 15.9.1997 πρακτικό αυτοψίας της Διεύθυν¬ 
σης Τεχνικών Υπηρεσιών της Νομαρχιακής Αυτοδιοίκη¬ 
σης Θεσσαλονίκης. 

10. Την από 5.8.1997 αίτηση του Γεωργίου Τομπάζη με 
τα συνημμένα δικαιολογητικά, αποφασίζουμε: 

1. Χορηγούμε στο Γεώργιο Τομπάζη άδεια ίδρυσης και 
λειτουργίας Μουσικής Σχολής που θα στεγαστεί στο κτί¬ 
ριο της οδού Βασ. Γεωργίου αρ. 14 στο Ωραιόκαστρο 

Θεσσαλονίκης και θα έχει την επωνυμία «Μουσική Σχολή 
Τομπάζης». 

2. Η Μουσική Σχολή θα λειτουργήσει τα τμήματα: 

1. Ωδικής. 2. Αρμονίας. 3. Πληκτών, 4. Κλασσικής Κιθά¬ 
ρας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

4. Η άδεια ισχύει από το σχολικό έτος 1997-1998. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 1997 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/37532 (5) 

Έγκριση μεταβίβασης άδειας ίδρυσης και λειτουργίας του 
«Ωδείου Τέχνης και Τεχνολογίας». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «Περί κυρώσεως 
του εσωτερικού του κανονισμού του Ωδείου Θεσσαλονί¬ 
κης». 

5. Την απόφαση αριθμ. ΥΠΠΟ/ΓΝΟΣ/49095/30.10.91 
απόφαση «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους Γεν. 
Γραμματείς, Γεν. Διευθυντές και Προϊσταμένους των 
Διευθύνσεων, Τμημάτων και Γραφείων της Κ.Υ. του 
ΥΠΠΟ» (ΦΕΚ 987/τ.Β728.11.91). 

6. την αριθ. ΥΠΠΟ/ΚΑΤΕΧΝ/Δ/43609/8.10.96 από¬ 
φασή μας «Χορήγηση άδειας ίδρυσης και λειτουργίας 
Ωδείου στην Ομόρρυθμη Εταιρεία “Δέσποινας Δρακούλη 
& ΣΙΑ Ο.Ε.% (ΦΕΚ 964/τ.Β718.10.96). 

7. Το από 10.7.97 ιδιωτικό συμφωνητικό διάλυσης 
Ομόρρυθμης Εταιρείας. 

8. Την από 30.7.1997 αίτηση του Παναγιώτη Παπαδό- 
πουλου με τα συνημμένα δικαιολογητικά, αποφασί¬ 
ζουμε: 

Εγκρίνουμε τη μεταβίβαση της άδειας ίδρυσης και λει¬ 
τουργίας του Ωδείου με την επωνυμία «Ωδείο Τέχνης και 
Τεχνολογίας» από την Ομόρρυθμη Εταιρεία Δέσποινας 
Δρακούλη και ΣΙΑ Ο.Ε. στον Παναγιώτη Παπαδόπουλο 
επειδή συντρέχουν οι νόμιμες προϋποθέσεις. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 1997 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. Ε.Κ. 7760 (6) 

Ανάκληση της άδειας λειτουργίας της εταιρείας «ΚΑ- 
ΤΣΟΥΛΗΣ Α.Χ.Ε.». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 115/9.9.1997, θέμα 4) 

Αφού έλαβε υπόψη: 

1. Τις διατάξεις της παραγρ. 5 του άρθρου 4 του Ν. 

1806/1988 (ΦΕΚ 207) «τροποποίηση της νομοθεσίας για 
τα Χρηματιστήρια Αξιών και άλλες διατάξεις» όπως αντικα- 
ταστάθηκε με την παρ. 4 του άρθρου 24 του Ν. 2396/96 
(ΦΕΚ 73Α). 

2. Την από 11.7.1997 έκθεση ελέγχου της ΚΑΤΣΟΥ- 
ΛΗΣ ΑΧΕ που διενεργήθηκε από τους ελεγκτές της αρμό¬ 
διας Διεύθυνσης της Επιτροπής Κεφαλαιαγοράς. 

3. Το με Α.Π. 7636/29.7.1997 έγγραφο της Επιτροπής 
Κεφαλαιαγοράς σχετικά με την ανακοίνωση για την 
έναρξη της διαδικασίας ανάκλησης της άδειας λειτουρ¬ 
γίας τη εταιρείας ΚΑΤΣΟΥΛΗΣ ΑΧΕ και με τις κυριότερες 
παρατηρήσεις και εκκρεμότητες που διαπιστώθηκαν από 
τον έλεγχο. 

4. Το γεγονός ότι η εταιρεία δεν απάντησε στην Επι¬ 
τροπή Κεφαλαιαγοράς στο από 29.7.1997 έγγραφό της, 
αποφασίζει ομόφωνα, επειδή: 

1. Διαπιστώνονται στην εταιρεία «ΚΑΤΣΟΥΛΗΣ ΑΧΕ» 
σημαντικά ελλείμματα σε χρηματικά διαθέσιμα και τίτλους 
πελατών της, τα οποία ουδόλως καλύπτονται από την οι¬ 
κονομική της θέση. 

2. Διαπιστώνεται έλλειψη νομίμου διοικήσεως της εται¬ 
ρείας, με δεδομένο ότι μετά την εξαφάνιση του προέδρου 
και διευθύνοντος συμβούλου της εταιρείας Κατσούλη 
Κωνσταντίνου, τα εναπομείναντα μέλη του Διοικητικού 
Συμβουλίου της Εταιρείας, το οποίο εγκρΐθηκε από την 
τακτική Γενική Συνέλευση της εταιρείας της 27ης Ιουνίου 
1997, είναι λιγότερα από τρία. 

3. Η οργάνωση της εταιρείας είναι πλημμελής και διαπι¬ 
στώνεται πλήρης έλλειψη διαδικασιών εσωτερικού ελέγ¬ 
χου. 

4. Η οργάνωση της εταιρείας δεν διασφαλίζει την προ¬ 
στασία των τίτλων και των χρημάτων των επενδυτών πελα¬ 
τών της. 

Συγκεκριμένα: 

- διαπιστώθηκε πλήρης αταξία στην παρακολούθηση των 
τίτλων πελατών 

-διαπιστώθηκαν ελλείμματα σε τίτλους πελατών προς 
φύλαξη 

- διαπιστώθηκε μεταβίβαση τίτλων πελατών χωρίς την 
έγκρισή τους 

- διαπιστώθηκε είσπραξη χρηματικών ποσών από πελά¬ 
τες προς επένδυση, τα οποία δεν έχουν λογιστικοποιη- 
θεί. 

5. Υπάρχουν συγκεκριμένες καταγγελίες για την 
ύπαρξη συναλλαγών οι οποίες δεν έχουν λογιστικοποιη- 

θε'ι, με αποτέλεσμα να δημιουργούνται επιφυλάξεις ως 
προς ίο ακριβές ύψος των υποχρεώσεων της εται¬ 
ρείας. 

6. Υπάρχουν ενδείξεις άτι η εταιρεία έχει υποπέσει επα- 
νειλημμένως σε παράβαση της διάταξης της παρ. 2 του 
άρθρου 6 του Ν. 2396. 

Συγκεκριμένα, διαπιστώθηκε ότι προσκομίστηκαν στην 
εκκαθάριση τίτλοι πελατών, οι οποίοι επωλήθησαν, χωρίς 
όμως να έχει λογιστικοποιηθεί η συναλλαγή στο όνομα του 
πελάτη, στην κυριότητα του οποίου ανήκαν οι τίτλοι. 

Επειδή οι ανωτέρω λόγοι καθιστούν προδήλως επικίν¬ 
δυνη τη συνέχιση λειτουργίας της ΑΧΕ για την ασφάλεια 
καθώς και τη διασφάλιση της χρηματιστηριακής πίστεως 


των συναλλαγών, την προστασία του επενδυτικού κοινού 
και την εύρυθμη λειτουργία της Κεφαλαιαγοράς. 

Δια ταύτα η Επιτροπή Κεφαλαιαγοράς αποφασίζει: 

Ανακαλεί την άδεια της Ανώνυμης Χρηματιστηριακής 
Εταιρείας με την επωνυμία «ΚΑΤΣΟΥΛΗΣ ΑΧΕ» σύμφωνα 
με την παραγρ. 5 του άρθρου 4 του Ν. 1806/1988, όπως 
αυτή αντικαταστάθηκε με την παράγρ. 4 του άρθρου 24 
του Ν. 2396/1996. 

Αρμόδιος δικαστικός επιμελητής να επιδόσει την πα¬ 
ρούσα προς ον αυτή απευθύνεται. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 


